जीव-हत्या अपने में न तो सही हैं न गलत, न उचित हैं न अनुचित, न निन्दनीय हैं न सरायनीय। यह बात यू भी कही जा सकती हैं कि जीव-हत्या अपने आप मे सही भी हैं, और गलत भी। सही या गलत होना इस बात पर निर्भर हैं कि जीव-हत्या का ‘उद्देश्य’ क्या हैं- और जीव-हत्या के संबंध में इस्लामी दृष्टिकोण भी यही हैं- मिसाल के तौर पर एक जीवित मेंढक की अनर्थ हत्या करके उसे फेंक दिया जाए तो यह इस्लाम की दृष्टि मे निर्दयता, हिंसा एवं पाप हैं लेकिन चिकित्सा-विज्ञान के विद्यार्थियों को शल्य-प्रशिक्षण (Surgical Training) देने के लिए उनके द्वारा मेडिकल-कालेजों मे जो मेढको को चीरा-फाड़ा जाता हैं वह निरर्थक व व्यर्थ कार्य न होकर मनुष्य व मानव-जाति की सेवा के लिए होता हैं इसीलिए यह न निर्दयता हैं, न हिंसा, न पाप; बल्कि लाभदायक, वांछनीय व सराहनीय हैं। हमारा विश्वास हैं कि हत्या व हिंसा के उचित या अनुचित होने का यही मापदण्ड, सम्पूर्ण मानव समाज में, प्राचीन काल से लेकर वर्तमान युग तक मान्य व प्रचलित रहा हैं। यही मानव-प्रकृति के भी अनुकूल है और मानव-जीवन की स्वाभाविक आवश्यकताओं के तकाजों (Requisites) के अनुकूल भी। क्योकि इस्लाम इस्लाम एक स्वाभाविक व प्राकृतिक धर्म हैं, इसी लिए वह उपरोकत बौद्धिक, संतुलित और स्वाभाविक वैश्विक सिद्धान्त का पक्षधर हैं।